การประกอบธุรกิจของแต่ละสายผลิตภัณฑ์

 ( 1 ) ลักษณะของผลิตภัณฑ์ หรือบริการ

 ผลิตภัณฑ์ของบริษัท เป็นผลิตภัณฑ์ ผัก ผลไม้แช่แข็ง ซึ่งผลิตโดยผ่านกระบวนการผลิตที่มีคุณภาพ และได้รับการรับรองมาตรฐานต่าง ๆ เช่น ISO 9002, HACCP, GMP

สิทธิหรือข้อจำกัดในการประกอบธุรกิจ

 บัตรส่งเสริมการลงทุน

 เลขที่บัตรส่งเสริม บัตรที่ 1 เลขที่ 1727/สอ/2531

 บัตรที่ 2 เลขที่ 1063/สอ/2536

 บัตรที่ 3 เลขที่ 1397/2537

 บัตรที่ 4 เลขที่ 1465/2542

 บัตรที่ 5 เลขที่ 1545(3)/2547

+---------------------------+--------+--------+--------+-------+------+
| รายการ                    | บัตรที่ 1 | บัตรที่ 2 | บัตรที่ 3 | บัตรที่  | บัตรที่ |
|                           |        |        |        | 4     | 5    |
+---------------------------+--------+--------+--------+-------+------+
| โรงงานที่                   | 1      | 1      | 2      | 2     | 2    |
+---------------------------+--------+--------+--------+-------+------+
| บัตรส่งเสริมฯ ลงวันที่          | 12/1   | 28/    | 07/0   | 28/10 | 06   |
|                           | 2/2531 | 4/2536 | 7/2537 | /2542 | /07/ |
|                           |        |        |        |       | 2547 |
+---------------------------+--------+--------+--------+-------+------+
| ขนาดกิจการ (ตัน / ปี)        | 10,000 | 5,000  | 12,000 | 1     | 5    |
|                           |        |        |        | 5,000 | ,850 |
+---------------------------+--------+--------+--------+-------+------+
| อายุบัตรส่งเสริมฯ ( ปี )       | 7      | 6      | 8      | 8     | 8    |
+---------------------------+--------+--------+--------+-------+------+
| วันที่เริ่มบัตรส่งเสริมฯ          | 01/0   | 01/1   | 03/0   | 01/11 | N/A  |
|                           | 2/2533 | 1/2537 | 3/2539 | /2544 |      |
+---------------------------+--------+--------+--------+-------+------+
| วันที่สิ้นสุดบัตรส่งเสริมฯ         | 01/0   | 01/1   | 03/0   | 01/11 | N/A  |
|                           | 2/2540 | 1/2543 | 3/2547 | /2552 |      |
+---------------------------+--------+--------+--------+-------+------+
| ได                        | ใช่     | ใช่     | ใช่     | ใช่    | ใช่   |
| ้รับการส่งเสริมการลงทุนในกิจการ |        |        |        |       |      |
|                           |        |        |        |       |      |
| ผลิตพืชผักผลไม้แช่แข็ง          |        |        |        |       |      |
|                           |        |        |        |       |      |
| บริการห้องเย็น               |        |        |        |       |      |
+---------------------------+--------+--------+--------+-------+------+
| ประเภทกิจการ               | 1.3    | 1.8    | 1.8    | 1.8   | 1.17 |
|                           |        |        |        |       |      |
| 1.3 การผลิตหรือถนอมอาหาร    |        |        |        |       |      |
|                           |        |        |        |       |      |
| 1.8 การผลิตอาหาร           |        |        |        |       |      |
|                           |        |        |        |       |      |
| 1.17 กิจการห้องเย็น          |        |        |        |       |      |
+---------------------------+--------+--------+--------+-------+------+
| ได้รับยกเว้นภาษีเงินได้นิติบุคคล   | ใช่     | ใช่     | ใช่     | ใช่    | ใช่   |
+---------------------------+--------+--------+--------+-------+------+
| ได้รับให้หักค่าขนส่ง,ไฟฟ้า ได้ 2  | ใช่     | ใช่     | ใช่     | ใช่    | ใช่   |
| เท่า เป็นเวลา 10            |        |        |        |       |      |
|                           |        |        |        |       |      |
| ปี นับแต่เริ่มมีรายได้           |        |        |        |       |      |
+---------------------------+--------+--------+--------+-------+------+
| หลังจากบัตรหมดอายุ           | ใช่     | ใช่     | ใช่     | ใช่    | ใช่   |
| ได้รับลดหย่อนภาษีเงินได้        |        |        |        |       |      |
|                           |        |        |        |       |      |
| นิติบุคคลร้อยละ 50 ต่อปี        |        |        |        |       |      |
| เป็นเวลา 5 ปี               |        |        |        |       |      |
+---------------------------+--------+--------+--------+-------+------+

ในฐานะที่บริษัทได้รับการส่งเสริมการลงทุน
บริษัทจะต้องปฏิบัติตามเงื่อนไขและข้อกำหนดตามที่ระบุในบัตรส่งเสริมการลงทุน

( 2 ) การตลาดและสภาพการแข่งขัน

กลยุทธ์ทางการตลาด

 อุตสาหกรรมผลิตผัก ผลไม้แช่แข็ง ใช้เทคโนโลยีการผลิตที่ทันสมัย ผลิตภัณฑ์สามารถคงไว้ซึ่งสีสัน คุณค่าทางโภชนาการ รวมทั้งรสชาด เสมือนพืชผักสด ไม่มีวัตถุกันเสียเจือปน อีกทั้งสามารถเก็บไว้ได้นาน สะดวกสบายเมื่อนำออกบริโภค นับเป็นผลิตภัณฑ์แนวใหม่ เพิ่มทางเลือกให้ผู้บริโภค สามารถหาซื้อรับประทานได้ทั้งปี

 กลยุทธ์การแข่งขันที่สำคัญ 1. คุณภาพของสินค้าที่ได้มาตรฐาน สด อร่อย

การจัดส่งสินค้าสม่ำเสมอ ในเวลาที่ลูกค้าต้องการ

ราคาใกล้เคียงหรือต่ำกว่าคู่แข่งขัน แต่คุณภาพดีกว่า

การให้ส่วนลด เมื่อสั่งซื้อปริมาณมาก

การเยี่ยมเยียนและเอาใจใส่ลูกค้าอย่างใกล้ชิด

 จุดเด่น

บริษัทมีฐานการตลาดที่ดี

ผู้บริหารระดับสูงของบริษัท ล้วนแต่เป็นบุคคลที่มีประสบการณ์ มีความรู้ทางด้านการค้าผลิตผลทางการเกษตรมานานนับสิบปี

ผลิตภัณฑ์หลักของบริษัท เป็นผลิตผลทางการเกษตรที่มีคุณภาพดี สด และมีความปลอดภัย

พื้นที่เพาะปลูกมีความอุดมสมบูรณ์ สามารถทำการปลูกได้เกือบตลอดทั้งปี และปัญหาทางด้านภัยธรรมชาติ เช่น ลมพายุ ฝนตกหนัก น้ำท่วมมีโอกาสน้อยกว่า เมื่อเทียบกับประเทศคู่แข่งเช่น จีน และไต้หวัน

 จุดด้อย

ระยะทางการขนส่งสินค้าทั้งทางบก และทางน้ำ เมื่อเทียบกับคู่แข่งขันในต่างประเทศแล้วไกลกว่า ทำให้บริษัทมีต้นทุนค่าขนส่งที่สูงกว่า

ความไม่แน่นอนในเรื่องของค่าเงิน

ขนาดของพื้นที่เพาะปลูกมีขนาดเล็ก การควบคุมดูแลพื้นที่การเพาะปลูก และควบคุมการใช้สารเคมีกระทำได้ยากขึ้น

 ลูกค้าเป้าหมาย

 ลูกค้าเป้าหมายของบริษัท คือ ห้างสรรพสินค้า โรงแรม ร้านอาหารญี่ปุ่น ซึ่งจะเน้นในกลุ่มลูกค้าระดับกลางขึ้นไป และกลุ่มลูกค้านักธุรกิจที่ต้องการสินค้าในรูปกึ่งสำเร็จรูป สะอาด ถูกหลักอนามัย และมีความสะดวกในการบริโภค

นโยบายการตั้งราคา

 บริษัทมีนโยบายที่จะจำหน่ายผลิตภัณฑ์ในราคาพอสมควร ซึ่งเมื่อเทียบกับราคา ของคู่แข่งขันต่างประเทศ ผลิตภัณฑ์ของบริษัทจะมีราคาใกล้เคียง หรือสูงกว่าเล็กน้อย แต่มีคุณภาพที่ดีกว่า

 การจำหน่ายและช่องทางการจำหน่าย

 ผลิตภัณฑ์ของบริษัทส่งออกไปจำหน่ายยังต่างประเทศเกือบทั้งหมด โดยผ่านช่องทางการจำหน่าย คือ

ในประเทศ มีช่องทางการจำหน่าย 2 ช่องทาง คือ

จำหน่ายให้ลูกค้ารายย่อยประเภทโรงงานโดยตรง ประมาณร้อยละ 0.1 ของยอดขายรวม

จำหน่ายผ่านตัวแทนจำหน่ายคือ บริษัท พี.พี ฟูดส์ซัพพลาย จำกัด มีสัดส่วนการจำหน่ายร้อยละ 0.8 ของยอดขายรวม และบริษัท อะกรีฟู้ด โพรเซสซิ่ง จำกัด มีสัดส่วนการจำหน่ายร้อยละ 16.9 ของยอดขายรวม

ต่างประเทศ มีช่องทางการจำหน่าย 2 ช่องทาง คือ

จำหน่ายให้ลูกค้าโดยตรง ซึ่งส่วนใหญ่เป็นห้างสรรพสินค้า ซุปเปอร์มาร์เก็ตต่าง ๆ ในต่างประเทศ สัดส่วนการจำหน่ายผ่านช่องทางนี้ในประเทศญี่ปุ่น ประมาณร้อยละ 65.5 ของยอดขายรวม และไปยังประเทศสหรัฐอเมริกา สวีเดน เดนมาร์ก ไต้หวัน และจีน อีกประมาณ ร้อยละ 6.2

จำหน่ายผ่านตัวแทนจำหน่าย ได้แก่ Itochu Corporation และ Ing Shiang Co.,Ltd. ซึ่งเป็นผู้ถือหุ้นใหญ่ของบริษัท โดยมีสัดส่วนการจำหน่ายผ่านช่องทางนี้ ประมาณร้อยละ 10.5 ของยอดขายรวม โดยบริษัทจะจ่ายค่านายหน้าให้กับตัวแทนจำหน่ายในอัตราร้อยละ 1.5-3 ของยอดขาย (F.O.B.)

ผู้แทนจำหน่าย

 เนื่องจากสินค้าของบริษัทส่วนใหญ่จำหน่ายในต่างประเทศ ดังนั้นการแต่งตั้งผู้แทนจำหน่าย บริษัทจะพิจารณาจากความเหมาะสม เพื่อมิให้มีการแย่งลูกค้ากันเอง และเงื่อนไขสำคัญในการสั่งซื้อสินค้าทุกครั้ง ลูกค้าของบริษัทจะเปิด L/C. หรือ T/T. ในนามบริษัทโดยตรง ทำให้ผลการดำเนินงานที่ผ่านมา บริษัทฯมีหนี้สูญที่เกิดจากการจำหน่ายสินค้าต่ำมาก

ลักษณะของลูกค้า

 ลูกค้าของบริษัทส่วนใหญ่ เป็นห้างสรรพสินค้า และซุปเปอร์มาเก็ดในต่างประเทศ จากความสัมพันธ์อันดีกับผู้ร่วมลงทุนและลูกค้า ทำให้บริษัทไม่สูญเสียลูกค้ารายใดออกไป ในทางกลับกัน นับแต่บริษัทดำเนินธุรกิจ ตั้งแต่ปี 2533 เป็นต้นมา บริษัทมีแต่ความเจริญก้าวหน้า และมีผลประกอบการที่ดีอย่างต่อเนื่อง อย่างไรก็ตาม โอกาสที่บริษัทจะสูญเสียลูกค้าที่สำคัญก็มีอยู่ บริษัทจึงพยายามเปิดตลาดให้มากขึ้น โดยในปัจจุบันบริษัทมีตลาดส่งออกอื่น นอกจากประเทศญี่ปุ่นคือ สหรัฐอเมริกา สวีเดน เดนมาร์ก ไต้หวัน และจีน

(3) การจัดหาผลิตภัณฑ์ หรือบริการ

 ผลิตภัณฑ์ของบริษัท เป็นผลผลิตที่รับซื้อจากเกษตรกรที่เข้าร่วมโครงการ มีพื้นที่ครอบคลุม 14 จังหวัดภาคเหนือคือ เชียงใหม่ เชียงราย แพร่ น่าน พะเยาว์ ลำพูน แม่ฮ่องสอน ลำปาง พิจิตร เพชรบูรณ์ กำแพงเพชร พิษณุโลก สุโขทัย และตาก โดยที่บริษัทจะเป็นผู้จัดหาเมล็ดพันธุ์ ปุ๋ย และยากำจัดศัตรูพืช สำรองให้แก่เกษตรกรและบริษัทจะรับซื้อผลผลิตจากเกษตรกรในราคารับประกัน ในระหว่างการเพาะปลูกจะมีผู้เชี่ยวชาญซึ่งเป็นพนักงานส่งเสริมการเกษตรของบริษัทเป็นผู้คอยให้ความรู้ และให้คำแนะนำแก่เกษตรกรในการดูแลรักษา การใส่ปุ๋ย และกำกับการใช้เคมีภัณฑ์ เพื่อให้ได้ผลผลิตที่มีคุณภาพ มีความปลอดภัยต่อผู้บริโภค และผลผลิตต่อไร่สูงสุด เมื่อผลผลิตสามารถเก็บเกี่ยวได้ บริษัทจะรับซื้อในราคาประกัน และหักส่วนของเมล็ดพันธุ์ ปุ๋ย และยากำจัดศัตรูพืชออกจากราคาผลผลิต

กำลังการผลิต ปริมาณการผลิต และมูลค่าการผลิต

+--------------------------------+----------+--------+--------+-------+
| รายการ                         | หน่วย     | 2553   | 2552   | 2551  |
+--------------------------------+----------+--------+--------+-------+
| กำลังการผลิตเต็มที่                 | ตัน       | 42,000 | 42,000 | 4     |
|                                |          |        |        | 2,000 |
+--------------------------------+----------+--------+--------+-------+
| ปริมาณการผลิตจริง                 | ตัน       | 22,276 | 27,242 | 2     |
|                                |          |        |        | 4,310 |
+--------------------------------+----------+--------+--------+-------+
| อัตราการใช้กำลังการผลิต            | %        | 53.04  | 64.86  | 57.88 |
+--------------------------------+----------+--------+--------+-------+
| อัตรา                           | %        | (      | 12.06  | 0.63  |
| การเพิ่มขึ้น (ลดลง) ของปริมาณการผลิต |          | 18.23) |        |       |
+--------------------------------+----------+--------+--------+-------+
| อัตร                            | %        | (      | 7.88   | 8.60  |
| าการเพิ่มขึ้น (ลดลง) ของมูลค่าการผลิต |          | 16.21) |        |       |
+--------------------------------+----------+--------+--------+-------+

หมายเหตุ จำนวนกะที่ผลิตได้ 3 กะ จำนวนกะที่ผลิตจริง 1-3 กะ ขึ้นอยู่กับปริมาณของวัตถุดิบที่สามารถป้อนเข้าสู่โรงงาน

สัดส่วนการซื้อวัตถุดิบ

ในประเทศ- มีผู้จำหน่ายวัตถุดิบ ประมาณ 200 ราย คิดเป็นสัดส่วนร้อยละ 96.9

ต่างประเทศ- บริษัทนำเข้าวัตถุดิบ คิดเป็นสัดส่วนร้อยละ 3.1

ผลกระทบต่อสิ่งแวดล้อม

 น้ำทิ้งที่ผ่านกระบวนการผลิตของบริษัท อาจจะมีผลกระทบต่อสิ่งแวดล้อม บริษัทจึงได้นำไปผ่านระบบบำบัดน้ำเสีย เพื่อให้คุณภาพของน้ำทิ้งเป็นไปตามที่กรมโรงงานอุตสาหกรรมกำหนด ก่อนที่จะปล่อยลงสู่ระบบระบายน้ำ สำหรับเศษวัตถุดิบที่เหลือจากการผลิต บริษัทจะขายในรูปของผลพลอยได้เพื่อนำไปใช้เป็นอาหารสัตว์ ทำให้ไม่มีของเสียในส่วนนี้ที่จะทำให้มีผลกระทบต่อสิ่งแวดล้อม

( 4 ) งานที่ยังไม่ได้ส่งมอบ

เนื่องจากบริษัท ผลิตสินค้าเพื่อเก็บไว้ขายตลอดทั้งปี
และบริษัทจัดส่งสินค้าตามคำสั่งของลูกค้าอย่างสม่ำเสมอ ดังนั้น จึงไม่มีสินค้าที่ยังไม่ได้ส่งมอบ